શેરવાની એટલે જેમાં હાઈ કૉલર હોય અને જેની લેન્ગ્થ ગોઠણ સુધી હોય. શેરવાનીની નીચે મોટે ભાગે ચૂડીદાર જ પહેરવામાં આવે છે. પરંતુ હવે શેરવાની સાથે પૅન્ટ, ધોતી, બ્રીચિઝ કે સલવાર પણ પહેરાય છે. જો તમારો બાંધો મજબૂત હોય તો શેરવાની ન પહેરવી. શેરવાનીમાં હાઈ કૉલરને હિસાબે શોલ્ડર વધારે હેવી લાગશે. શેરવાની ખાસ કરીને લાંબા-પાતળા યુવક પર વધારે સારી લાગશે. શેરવાનીની પૅટર્ન તો એક જ હોય છે, પરંતુ એમાં અલગ-અલગ સ્ટાઇલિંગ આપવામાં આવે છે. જેમ કે જો પ્લેન હોય તો એમાં બટન્સ અને એમ્બ્રૉઇડરી કરવામાં આવે છે. જો પ્રિન્ટેડ હોય તો એમાં મિક્સ ઍન્ડ મૅચ કરવામાં આવે છે અથવા તો અલગ કટ આપવામાં આવે છે.